ઓનસ્ક્રીન ભૂતપૂર્વ વડા પ્રધાન અટલ બિહારી વાજપેયી અને મનમોહન સિંઘનાં વાઇફ ગુરશરણ કૌરને ઇન્ટ્રોડ્યૂસ કર્યાને થોડા દિવસ બાદ અનુપમ ખેરે હવે આગામી તેમની ફિલ્મ ‘ધ એક્સિડેન્ટલ પ્રાઇમ મિનિસ્ટર'માં રાહુલ ગાંધી અને પ્રિયંકા ગાંધીના રોલ્સ પ્લે કરી રહેલા એક્ટર્સના ફર્સ્ટ લુક શૅર કર્યા હતા. આ ફિલ્મમાં અનુપમ ભૂતપૂર્વ વડા પ્રધાન મનમોહન સિંઘનો રોલ પ્લે કરી રહ્યા છે. અર્જુન માથુર આ ફિલ્મમાં કોંગ્રેસ પ્રેસિડન્ટના રોલમાં છે જ્યારે અહાના કુમરા તેની ઓનસ્ક્રીન સિસ્ટરના રોલમાં છે. અહાના આ પહેલાં ‘લિપસ્ટિક અન્ડર માય બુરખા' અને અમિતાભ બચ્ચનની ટીવી સીરિઝ ‘યુદ્ધ'માં જોવા મળી હતી જ્યારે અર્જુન ‘એંગ્રી ઇન્ડિયન ગોડેસીસ' અને ‘ભૂમિ' સહિત કેટલીક ફિલ્મ્સમાં જોવા મળી ચૂક્યો છે.